Kumisi kagungan dalêm pamulangan kasatriyan ngaturi wuninga, awit saking kaparênging karsa dalêm sampeyan dalêm ingkang wicaksana, ingkang sinuhun kangjêng susuhunan wiwit sapunika para putra santana dalêm ingkang sami nyuwun malêbêt sinau dhumatêng kagungan dalêm pamulangan kasatriyan utawi mèsêssêkul ingkang dipun tampèni rumiyin para murit ingkang sampun mêdal saking kagungan dalêm pamulangan Pamardi Putri, manawi taksih kirang, kenging nampèni ingkang botên saking Pamardi Putri. Awit saking punika, para putra santana dalêm ingkang badhe nyuwunakên malêbêt sinau dhatêng kagungan dalêm pamulangan kasatriyan utawi mèsêssêkul benjing wulan Juli taun 1928 ngajêng punika, manawi botên malêbêt sinau dhatêng kagungan dalêm pamulangan Pamardi Putri rumiyin, sagêd ugi botên katampèn. [kata...]